Diari Oficial de la Generalitat Valenciana


Sumari del DOGV 7007, del 19-04-2013 (2013/3727)

ORDE 19/2013, de 15 d'abril, de la Conselleria d'Educació, Cultura i Esport, per la qual s'establix per a la Comunitat Valenciana el currículum del Cicle Formatiu de grau mitjà corresponent al títol de Tècnic en Instal·lacions Frigorífiques i de Climatització.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/04/15/19/dof/vci/html**

### Dades del document

Número de DOGV
:   7007

Data del DOGV
:   19-04-2013

Secció del DOGV
:   I. DISPOSICIONS GENERALS

Número del document
:   2013/3727


Data del document
:   15-04-2013

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * programa d'ensenyament
    * planificació educativa
    * ensenyament professional
    * climatització
    * legislació escolar
    * legislació

ORDE 19/2013, de 15 d'abril, de la Conselleria d'Educació, Cultura i Esport, per la qual s'establix per a la Comunitat Valenciana el currículum del Cicle Formatiu de grau mitjà corresponent al títol de Tècnic en Instal·lacions Frigorífiques i de Climatització. [2013/3727]  
ÍNDEX  
  
Preàmbul  
Article 1. Objecte i àmbit d'aplicació  
Article 2. Currículum  
Article 3. Organització i distribució horària  
Article 4. Mòdul professional Formació en Centres de Treball  
Article 5. Espais i equipament  
Article 6. Professorat  
Article 7. Docència en anglés  
Article 8. Autonomia dels centres   
Article 9. Requisits dels centres per a impartir estes ensenyances  
  
Article 10. Avaluació, promoció i acreditació  
Article 11. Adaptació als diferents tipus i destinataris de l'oferta educativa  
Disposició addicional primera. Calendari d'implantació  
Disposició addicional segona. Autorització de centres docents  
Disposició addicional tercera. Requisits del professorat de centres privats o de centres públics de titularitat diferent de l'Administració educativa  
Disposició addicional quarta. Incidència en les dotacions de gasto  
Disposició transitòria. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic en Muntatge i Manteniment d'Instal·lacions de Fred, Climatització i Producció de Calor, per la Llei Orgànica 1/1990, de 3 d'octubre, d'Ordenació General del Sistema Educatiu.  
Disposició final primera. Habilitació reglamentària  
Disposició final segona. Entrada en vigor  
Annex I. Mòduls professionals  
Annex II. Seqüenciació i distribució horària dels mòduls professionals.  
Annex III. Professorat  
Annex IV. Currículum mòduls professionals: Anglés Tècnic I-M i II-M  
Annex V. Espais mínims  
Annex VI. Titulacions acadèmiques requerides per a la impartició dels mòduls professionals que componen el cicle formatiu en centres de titularitat privada, o d'altres administracions diferents de l'educativa.  
  
  
PREÀMBUL  
  
La Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 53, establix que és de la competència plena de la Generalitat la regulació i administració de l'ensenyança en tota la seua extensió, en tots els nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i les lleis orgàniques que, de conformitat amb l'apartat u de l'article 81, la despleguen.  
Una vegada aprovat i publicat en el Boletín Oficial del Estado el Reial Decret 1793/2010, de 30 de desembre, pel qual s'establix el títol de Tècnic en Instal·lacions Frigorífiques i de Climatització i se'n fixen les ensenyances mínimes, els continguts bàsics de les quals representen el 55 per cent de la duració total del currículum d'este cicle formatiu, establida en 2.000 hores, en virtut del que disposa l'article 10.1 de la Llei Orgànica 5/2002, de 19 de juny, de les Qualificacions i de la Formació Professional; els articles 6.2 i 39.6 de la Llei Orgànica 2/2006, de 3 de maig, d'Educació, i el capítol I del Reial Decret 1147/2011, de 29 de juliol, pel qual s'establix l'ordenació de la Formació Professional del sistema educatiu, i segons el que es fixa en l'article 10.2 de la Llei Orgànica 5/2002, de 19 de juny, de les Qualificacions i de la Formació Professional, en els articles 6.3 i 39.4 de la Llei Orgànica 2/2006, de 3 de maig, d'Educació, i en els articles 8.2 i 8.3 del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, és procedent, tenint en compte els aspectes definits en la normativa anteriorment mencionada, establir el currículum complet d'estes noves ensenyances de Formació Professional Inicial vinculades al títol esmentat en l'àmbit d'esta comunitat autònoma, i també ampliar i contextualitzar els continguts dels mòduls professionals, i respectar el perfil professional d'aquell.  
  
En la definició d'este currículum s'han tingut en compte les característiques educatives, així com les socioproductives i laborals, de la Comunitat Valenciana, a fi de donar resposta a les necessitats generals de qualificació dels recursos humans per a la seua incorporació a l'estructura productiva de la Comunitat Valenciana, sense cap perjuí a la mobilitat de l'alumnat.  
S'ha prestat especial atenció a les àrees prioritàries definides per la disposició addicional tercera de la Llei Orgànica 5/2002, de 19 de juny, de les Qualificacions i de la Formació Professional, per mitjà de la definició de continguts de prevenció de riscos laborals, que permeten que tot l'alumnat puga obtindre el certificat de Tècnic en Prevenció de Riscos Laborals, nivell bàsic, expedit d'acord amb el que disposa el Reial Decret 39/1997, de 17 de gener, pel qual s'aprova el Reglament dels Servicis de Prevenció, i incorporar en el currículum la formació en la llengua anglesa per a facilitar la seua mobilitat professional a qualsevol país europeu.  
Este currículum requerix una posterior concreció en les programacions que l'equip docent ha d'elaborar, les quals han d'incorporar el disseny d'activitats d'aprenentatge i el desenrotllament d'actuacions flexibles que, en el marc de la normativa que regula l'organització dels centres, possibiliten adequacions particulars del currículum en cada centre docent d'acord amb els recursos disponibles, sense que en cap cas supose la supressió d'objectius que afecten la competència general del títol.  
En virtut del que s'ha exposat anteriorment, i segons el que es fixa en l'article 8.2 del Reial Decret 1147/2011, de 29 de juliol, pel qual s'establix l'ordenació de la formació professional del sistema educatiu, vista la proposta de la Direcció General de Formació Professional i Ensenyances de Règim Especial de 26 de febrer de 2013, amb un informe previ del Consell Valencià de la Formació Professional i d'acord amb el Consell Jurídic Consultiu de la Comunitat Valenciana, en exercici de les atribucions que em conferixen l'article 28.e) de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport,   
  
ORDENE  
  
Article 1. Objecte i àmbit d'aplicació  
1. La present orde té com a objecte establir el currículum del cicle formatiu de grau mitjà vinculat al títol de Tècnic en Instal·lacions Frigorífiques i de Climatització, tenint en compte les característiques socioproductives, laborals i educatives de la Comunitat Valenciana. A este efecte, la identificació del títol, el perfil professional que està expressat per la competència general, les competències professionals, personals i socials i la relació de qualificacions i, si és el cas, les unitats de competència del Catàleg Nacional de Qualificacions Professionals, així com l'entorn professional i la prospectiva del títol en el sector o sectors són els que es definixen en el títol de Tècnic en Instal·lacions Frigorífiques i de Climatització, determinat en el Reial Decret 1793/2010, de 30 de desembre, pel qual s'establix el mencionat títol i les seues ensenyances mínimes.  
2. El que disposa esta orde serà aplicable en els centres docents que desenrotllen les ensenyances del cicle formatiu de grau mitjà d'Instal·lacions Frigorífiques i de Climatització, ubicats en l'àmbit territorial de la Comunitat Valenciana.  
  
Article 2. Currículum  
1. La duració total del currículum d'este cicle formatiu, incloent-hi tant la càrrega lectiva dels seus mòduls professionals com la càrrega lectiva reservada per a la docència en anglés, és de 2.000 hores.  
2. Els seus objectius generals, els mòduls professionals i els objectius d'estos mòduls professionals, expressats en termes de resultats d'aprenentatge i els seus criteris d'avaluació, així com les orientacions pedagògiques, són els que s'establixen per a cada un en el Reial Decret 1793/2010, de 30 de desembre.  
3. Els continguts i la càrrega lectiva completa d'estos mòduls professionals s'establixen en l'annex I d'esta orde.  
  
Article 3. Organització i distribució horària  
La impartició dels mòduls professionals d'este cicle formatiu, quan s'oferisca en règim presencial ordinari, s'organitzarà en dos cursos acadèmics. La seqüenciació en cada curs acadèmic, la seua càrrega lectiva completa i la distribució horària setmanal es concreten en l'annex II d'esta orde.  
  
Article 4. Mòdul professional Formació en Centres de Treball  
El mòdul professional de Formació en Centres de Treball es durà a terme, amb caràcter general, en el tercer trimestre del segon curs.   
  
Article 5. Espais i equipament  
Els espais mínims que han de reunir els centres educatius per a permetre el desenrotllament de les ensenyances d'este cicle formatiu, complint la normativa sobre prevenció de riscos laborals, així com la normativa sobre seguretat i salut en el lloc de treball, són els que s'establixen en l'annex V d'esta orde.  
Els espais formatius establits poden ser ocupats per diferents grups d'alumnes que cursen el mateix o uns altres cicles formatius, o etapes educatives, i no necessàriament s'han de diferenciar per mitjà de tancaments.  
L'equipament, a més de ser el necessari i suficient per a garantir l'adquisició dels resultats d'aprenentatge i la qualitat de l'ensenyança a l'alumnat segons el sistema de qualitat adoptat, haurà de complir les condicions següents:  
a) Els equips, màquines, etc., han de disposar de la instal·lació necessària perquè funcionen correctament, i han de complir les normes de seguretat i de prevenció de riscos i totes les altres que siguen aplicables.  
b) La seua quantitat i característiques haurà d'estar d'acord amb el nombre d'alumnes i hauran de permetre l'adquisició dels resultats d'aprenentatge, tenint en compte els criteris d'avaluació i els continguts que s'inclouen en cada un dels mòduls professionals que s'impartisquen en els espais mencionats.  
  
Article 6. Professorat  
1. Els aspectes referents a les especialitats del professorat amb atribució docent en els mòduls professionals del cicle formatiu d'Instal·lacions Frigorífiques i de Climatització indicats en el punt 2 de l'article 2 d'esta orde, segons el que establix la normativa estatal de caràcter bàsic, són els que es fixen actualment en l'annex III A) del Reial Decret 1793/2010, de 30 de desembre, i en l'annex III de la present orde es determinen les especialitats i, si és el cas, els requisits de formació inicial del professorat amb atribució docent en els mòduls professionals d'Anglés Tècnic inclosos en l'article 7.  
2. A fi de garantir la qualitat d'estes ensenyances, els professors dels centres docents que no pertanyen a l'Administració educativa, ubicats en l'àmbit territorial de la Comunitat, per a poder impartir els mòduls professionals que componen el cicle formatiu, hauran de posseir la corresponent titulació acadèmica que es concreta en l'annex VI d'esta orde i, a més, caldrà que acrediten la formació pedagògica i didàctica a què fa referència l'article 100.2 de la LOE. La titulació acadèmica universitària requerida s'adaptarà a la seua equivalència de grau/màster universitari.  
  
  
Article 7. Docència en anglés  
A fi que l'alumnat conega la llengua anglesa, en els vessants oral i escrit, que li permeta resoldre situacions que impliquen la producció i comprensió de textos relacionats amb la professió, conéixer els avanços d'altres països, fer propostes d'innovació en el seu àmbit professional i facilitar la seua mobilitat a qualsevol país europeu, el currículum d'este cicle formatiu la incorpora de manera integrada en dos mòduls professionals d'entre els que componen la totalitat del cicle formatiu.  
1. Estos mòduls seran impartits de manera voluntària pel professorat que hi tinga atribució docent que, a més, posseïsca l'habilitació lingüística en anglés d'acord amb la normativa aplicable a la Comunitat Valenciana.  
- A fi de garantir que l'ensenyança bilingüe s'impartisca en els dos cursos acadèmics del cicle formatiu de manera continuada, es triaran mòduls professionals d'ambdós cursos.  
- Els mòduls susceptibles de ser impartits en llengua anglesa són els relacionats amb les unitats de competència incloses en el títol.  
- Com a conseqüència de la major complexitat que suposa la transmissió i recepció d'ensenyances en una llengua diferent de la materna, els mòduls professionals impartits en llengua anglesa incrementaran la seua càrrega horària lectiva en dos hores setmanals per al mòdul que s'impartisca en el primer curs i dos hores per al que s'impartisca durant el segon curs. A més, el professorat que impartisca eixos mòduls professionals tindrà assignades en el seu horari individual tres hores setmanals de les complementàries al servici del centre per a la seua preparació.  
  
2. Si no es complixen les condicions indicades anteriorment, amb caràcter excepcional i de manera transitòria, els centres autoritzats per a impartir el cicle formatiu, en el marc general del seu projecte educatiu, concretaran i desenrotllaran el currículum del cicle formatiu incloent-hi un mòdul d'Anglés Tècnic en cada curs acadèmic, la llengua vehicular del qual serà l'anglés, amb una càrrega horària de dos hores setmanals en el primer curs i dos hores setmanals en el segon curs. El currículum d'estos mòduls d'Anglés Tècnic es concreta en l'annex IV.  
  
Article 8. Autonomia dels centres  
Els centres educatius disposaran, de conformitat amb la normativa aplicable en cada cas, de la necessària autonomia pedagògica, d'organització i de gestió econòmica per al desenrotllament de les ensenyances i la seua adaptació a les característiques concretes de l'entorn socioeconòmic, cultural i professional.  
En el marc general del projecte educatiu i segons les característiques del seu entorn productiu, els centres autoritzats per a impartir el cicle formatiu concretaran i desenrotllaran el currículum per mitjà de l'elaboració del projecte curricular del cicle formatiu i de les programacions didàctiques de cada un dels seus mòduls professionals, en els termes establits en esta orde, de manera que potenciaran o crearan la cultura de prevenció de riscos laborals en els espais on s'impartisquen els diferents mòduls professionals, així com una cultura de respecte ambiental, treball de qualitat realitzat d'acord amb les normes de qualitat, creativitat, innovació i igualtat de gèneres.  
La conselleria amb competències en estes ensenyances de Formació Professional afavorirà l'elaboració de projectes d'innovació, així com de models de programació docent i de materials didàctics que faciliten al professorat el desenrotllament del currículum.  
Els centres, en l'exercici de la seua autonomia, podran adoptar experimentacions, plans de treball, formes d'organització o ampliació de l'horari escolar en els termes que establisca la conselleria amb competències en estes ensenyances de Formació Professional, sense que, en cap cas, s'imposen aportacions a l'alumnat ni exigències per a aquella.  
  
  
Article 9. Requisits dels centres per a impartir estes ensenyances  
Tots els centres de titularitat pública o privada ubicats en l'àmbit territorial de la Comunitat Valenciana que oferisquen ensenyances conduents a l'obtenció del títol de Tècnic en Instal·lacions Frigorífiques i de Climatització s'ajustaran al que establix la Llei Orgànica 2/2006, de 3 de maig, d'Educació, i les normes que la despleguen i, en tot cas, hauran de complir els requisits que s'establixen l'article 46 del Reial Decret 1147/2011, de 29 de juliol, a més del que establix el Reial Decret 1793/2010, de 30 de desembre, i normes que el despleguen.  
  
  
Article 10. Avaluació, promoció i acreditació  
Per a l'avaluació, promoció i acreditació de la formació establida en esta orde, caldrà ajustar-se a les normes que expressament dicte la conselleria amb competències en estes ensenyances de Formació Professional.  
  
Article 11. Adaptació als distints tipus i destinataris de l'oferta educativa  
La conselleria amb competències en estes ensenyances de Formació Professional podrà realitzar ofertes formatives d'este cicle formatiu, adaptades a les necessitats específiques de col·lectius desfavorits o amb risc d'exclusió social i adequar les ensenyances del cicle a les característiques dels diversos tipus d'oferta educativa, a fi d'adaptar-se a les característiques dels destinataris.  
  
  
DISPOSICIONS ADDICIONALS  
  
Primera. Calendari d'implantació  
La implantació del currículum objecte de regulació de la present orde tindrà lloc en el curs escolar 2011-2012, per a les ensenyances (mòduls professionals) seqüenciades en el curs primer del annex II de la present orde, i en el curs 2012-2013 per a les ensenyances (mòduls professionals) seqüenciades en el segon curs de l'esmentat annex II. Simultàniament, en els mateixos curs acadèmics, deixaran d'impartir-se les corresponents al primer i segon cursos de les ensenyances establides per a l'obtenció del títol de Tècnic en Muntatge i Manteniment d'Instal·lacions de Fred, Climatització i Producció de Calor per la Llei Orgànica 1/1990, de 3 d'octubre, d'Ordenació General del Sistema Educatiu.  
  
Segona. Autorització de centres docents  
1. Tots els centres de titularitat pública o privada que, en la data d'entrada en vigor d'esta orde, tinguen autoritzades ensenyances conduents a l'obtenció del títol de Tècnic en Muntatge i Manteniment d'Instal·lacions de Fred, Climatització i Producció de Calor emparat per la LOGSE, queden autoritzats per a impartir les ensenyances conduents a l'obtenció, bé del títol de Tècnic en Instal·lacions de Producció de Calor o del títol de Tècnic en Instal·lacions Frigorífiques i de Climatització, ambdós emparats per la LOE.  
2. Els centres privats afectats hauran de presentar una sol·licitud per la qual opten a l'autorització d'un dels dos cicles davant de l'òrgan competent, en matèria de propostes de resolució d'autorització de centres docents no universitaris de titularitat privada o de titularitat pública d'una altra administració diferent de l'educativa, de la conselleria amb competències en matèria d'educació, que resoldrà i ordenarà la seua inscripció en el Registre de Centres Docents.  
  
3. Cas que el centre privat desitge impartir els dos cicles, s'exigirà el compliment de tots els requisits establits en la normativa vigent, que es comprovaran conformement amb el procediment establit en el Reial Decret 332/1992, de 3 d'abril, d'autoritzacions de centres privats per a impartir ensenyances de règim general, modificat pel Reial Decret 131/2010, de 12 de febrer.   
4. Cas que el cicle formatiu emparat per la LOGSE estiga concertat i s'autoritzen els dos nous cicles formatius, només un d'estos podrà mantindre el concert amb la sol·licitud prèvia del centre.  
5. En el cas dels centres públics, la conselleria amb competències en matèria d'educació, en virtut dels requisits d'instal·lacions dels centres i dels criteris de planificació establits, determinarà els cicles formatius a implantar d'acord amb el procediment general establit per a la implantació.  
  
Tercera. Requisits del professorat de centres privats o de centres públics de titularitat diferent de l'Administració educativa  
El professorat dels centres de titularitat privada o de titularitat pública d'una altra administració diferent de l'educativa que, en la data d'entrada en vigor d'esta orde, no tinga els requisits acadèmics exigits en l'article 6 de la present orde podrà impartir els corresponents mòduls professionals que componen el present currículum si es troben en algun dels supòsits següents:  
a) Professorat que haja impartit docència en els centres especificats en la disposició addicional segona, sempre que dispose per a això dels requisits acadèmics requerits, durant un període de dos cursos acadèmics complets o, si no n'hi ha, dotze mesos en períodes continus o discontinus, dins dels quatre cursos anteriors a l'entrada en vigor de la present orde, en el mateix mòdul professional inclòs en un cicle formatiu emparat per la LOGSE que siga objecte de la convalidació establida en l'annex IV a) del Reial Decret 1793/2010, de 30 de desembre. L'acreditació docent corresponent podrà sol·licitar-se durant un any a l'entrada en vigor d'esta orde.  
  
b) Professorat que dispose d'una titulació acadèmica universitària i de la formació pedagògica i didàctica requerida, i a més acredite una experiència laboral de com a mínim tres anys en el sector vinculat a la família professional, fent activitats productives o docents en empreses relacionades implícitament amb els resultats d'aprenentatge del mòdul professional.  
El procediment que s'ha de seguir per a obtindre l'acreditació docent establida en esta disposició addicional serà el següent:  
El professorat que considere que complix els requisits necessaris ho sol·licitarà a la corresponent direcció territorial amb competències en educació, i hi ha d'adjuntar la documentació següent:  
- Fotocòpia compulsada del títol acadèmic oficial.  
- Documents justificatius de complir els requisits indicats en l'apartat a) i/o b) d'esta disposició addicional.  
El/la directora/a territorial, amb un informe previ del seu Servici d'Inspecció Educativa, elevarà una proposta de resolució a l'òrgan competent en matèria d'ordenació d'estes ensenyances de Formació Professional, de la conselleria amb competències en matèria d'educació, que dictarà una resolució individualitzada respecte d'això. Contra la resolució, la persona interessada podrà presentar un recurs d'alçada, en el termini d'un mes des de la notificació, davant de la Secretària Autonòmica de què depenga el mencionat òrgan administratiu competent, fet que haurà de constar en l'esmentada resolució. Estes resolucions quedaran inscrites en un registre creat amb eixa finalitat.  
  
Quarta. Incidència en les dotacions de gasto  
La implementació i el posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la conselleria competent en estes ensenyances de Formació Professional, i en tot cas haurà de ser atés amb els mitjans personals i materials de l'esmentada conselleria.  
  
  
DISPOSICIÓ TRANSITÒRIA  
  
Única. Procés de transició i drets de l'alumnat que estiga cursant el cicle formatiu establit per a l'obtenció del títol de Tècnic en Muntatge i Manteniment d'Instal·lacions de Fred, Climatització i Producció de Calor emparat per la Llei Orgànica 1/1990, de 3 d'octubre, d'Ordenació General del Sistema Educatiu  
1. L'alumnat que, al finalitzar el curs escolar 2010-2011, complisca les condicions requerides per a cursar les ensenyances del segon curs corresponents al títol de Tècnic en Muntatge i Manteniment d'Instal·lacions de Fred, Climatització i Producció de Calor emparat per la LOGSE, i que no haja superat algun dels mòduls professionals del primer curs del corresponent cicle formatiu les ensenyances del qual se substituïxen d'acord amb el que indica la disposició addicional primera d'esta orde, disposarà de dos convocatòries en cada un dels dos anys successius per a poder superar eixos mòduls professionals, sempre amb el límit màxim de convocatòries pendents de realitzar per part de l'interessat, que establix la normativa vigent en cada un dels règims d'impartició de les ensenyances de Formació Professional.  
  
Transcorregut el dit període, en el curs escolar 2013-2014 se li aplicaran les convalidacions, per als mòduls superats, establides en l'article 14.1 del Reial Decret 1793/2010, de 30 de desembre, pel qual s'establix el títol de Tècnic en Instal·lacions Frigorífiques i de Climatització, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
2. A l'alumnat que, al finalitzar el curs escolar 2010-2011, no complisca les condicions requerides per a cursar les ensenyances del segon curs corresponents al títol de Tècnic en Muntatge i Manteniment d'Instal·lacions de Fred, Climatització i Producció de Calor emparat per la LOGSE, se li aplicaran les convalidacions establides en l'article 14.1 del Reial Decret 1793/2010, de 30 de desembre, pel qual s'establix el títol de Tècnic en Instal·lacions Frigorífiques i de Climatització, o norma bàsica que el substituïsca regulat per la LOE.  
3. L'alumnat que, al finalitzar el curs escolar 2011-2012, no complisca, per no haver superat algun dels mòduls professionals del segon curs, les condicions requerides per a obtindre el títol de Tècnic en Muntatge i Manteniment d'Instal·lacions de Fred, Climatització i Producció de Calor emparat per la LOGSE, disposarà de dos convocatòries en cada un dels dos anys successius per a poder superar els mòduls professionals, a excepció del mòdul de Formació en Centres de Treball, per al qual disposarà d'un curs escolar suplementari, sempre amb el límit màxim de convocatòries pendents de realitzar per part de l'interessat, que establix la normativa vigent en cada un dels règims d'impartició de les ensenyances de Formació Professional. A l'alumnat que, transcorregut el dit període, no haja obtingut el corresponent títol, se li aplicaran les convalidacions, per als mòduls professionals superats, establides en l'article 14.1 del Reial Decret 1793/2010, de 30 de desembre, pel qual s'establix el títol de Tècnic en Instal·lacions Frigorífiques i de Climatització, o norma bàsica que el substituïsca, regulat per la Llei Orgànica 2/2006, de 3 de maig, d'Educació.  
  
  
  
DISPOSICIONS FINALS  
  
Primera. Habilitació reglamentària  
S'autoritza, en l'àmbit de les seues competències, els òrgans superiors i centres directius de la conselleria competent en matèria d'educació, a adoptar les mesures i dictar les instruccions necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana. No obstant això, els seus efectes es consideraran referits a partir de l'inici dels processos d'escolarització del curs 2011-2012.  
  
València, 15 d'abril de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Mòduls professionals  
  
Mòdul professional: Màquines i Equips Tèrmics  
Codi: 0036  
Duració: 224 hores  
Continguts:  
Identificació de magnituds d'instal·lacions tèrmiques:  
- Magnituds i unitats físiques que intervenen en instal·lacions. Sistemes d'unitats.   
- Termometria i calorimetria. Calor específic, sensible i latent.  
- Transmissió del calor. Aïllament tèrmic. Concepte d'entalpia. Canvi d'estat.  
- Comptabilització del consum energètic. Normativa.  
- Mecànica de fluids. Magnituds i equacions fonamentals. Equilibrat hidràulic.  
- Estàtica dels gasos. Lleis. Gasos perfectes.  
- Principis de la lluita contra la corrosió.  
- Acústica. Aïllament acústic. Control de sorolls i vibracions.  
Càlcul de càrregues tèrmiques:  
- Aplicació de la higrometria en instal·lacions tèrmiques. Diagrama psicromètric.  
- Càlcul de la càrrega tèrmica d'una instal·lació frigorífica. Normativa d'aplicació.  
- Càlcul de les necessitats d'ACS. Normativa d'aplicació.  
- Càlcul de la càrrega tèrmica d'una instal·lació de calefacció. Normativa d'aplicació.  
- Càlcul de la càrrega tèrmica de climatització. Normativa.  
- Càlcul de la càrrega d'humectació.  
Generació de calor:  
- Teoria de la combustió. Anàlisi i productes. Rendiment de la combustió.  
- Classificació dels combustibles. Biocombustibles.  
- Característiques dels combustibles. Poder calorífic. Emissions de CO2.  
- Principi de funcionament dels captadors solars tèrmics.  
- Radiació solar. Disposició i orientació de captadors solars tèrmics.   
Elaboració del cicle frigorífic:  
- Identificació en el diagrama de Mollier dels paràmetres característics i de les diferents famílies de corbes:  
- Aspectes generals del diagrama de Mollier. Processos termodinàmics.  
- Ús pràctic del diagrama de Mollier: utilització del diagrama en el cas de les evolucions més usuals.   
- Estudi dels cicles frigorífics i els seus paràmetres de funcionament:   
- Representació en el diagrama de Mollier de diferents cicles frigorífics. Balanç energètic. Coeficients d'eficiència energètica.  
- Estudi de la repercussió, sobre l'eficiència del cicle, de la variació dels diferents paràmetres.  
- Refrigeració per absorció. Principis i aplicacions.  
- Refrigeració termoelèctrica. Principis i aplicacions.  
Selecció de fluids refrigerants i lubricants:  
- Classificació de refrigerants depenent de la toxicitat i la seua inflamabilitat.   
- Mescles de refrigerants, característiques i lliscament.  
- Refrigerants en la indústria: amoníac, CO2.  
- Glicols. Salmorres.  
- Lubricants segons el tipus de refrigerant.  
- Paràmetres mediambientals.  
- Manipulació de gasos fluorats d'efecte d'hivernacle.  
Identificació de màquines i equips tèrmics:  
- Compressors. Classificació. Parts. Olis. Estanquitat. Sistemes de regulació de capacitat. Rendiments. Parcialització de potència. Normativa.  
- Tipus de calderes i cremadors. Classificació. Components. Rendiment. Parcialització de potència. Normativa.  
- Captadors solars. Classificació. Rendiment.  
- Bombes i ventiladors. Tipus. Selecció.  
Identificació dels components d'instal·lacions frigorífiques:  
- Aplicacions de les instal·lacions frigorífiques.  
- Condensadors i torres de refredament d'aigua. Classificació i funcionament. Xarxa d'aigua. Ventilació. Càlcul i selecció.   
- Evaporadors i intercanviadors de calor. Classificació i funcionament. Sistemes de desgebrament. Càlcul i selecció.  
- Dispositius d'expansió (vàlvula d'expansió termostàtica, vàlvula d'expansió electrònica i tub capil·lar, entre d'altres). Càlcul i selecció.  
  
- Valvuleria (vàlvules de pressió constant, vàlvules de retenció, vàlvules de seguretat i vàlvules motoritzades, entre d'altres). Càlcul i selecció.  
- Elements annexos al circuit. Filtres. Separadors d'oli. Recipients de líquid. Silenciadors. Separadors d'aspiració.   
- Elements de regulació i protecció.   
Identificació dels components d'instal·lacions de calefacció, energia solar tèrmica i ACS:  
- Esquemes d'instal·lacions. Individuals i centralitzades.  
- Vasos d'expansió. Tipus i aplicacions. Càlcul i selecció.  
- Bombes i circuladors.  
- Captadors solars tèrmics.  
- Intercanviadors de calor.  
- Elements auxiliars d'instal·lacions de calefacció i instal·lacions solars tèrmiques. Depòsits d'inèrcia. Botella de desacoblament hidràulic, botella trencapressió o compensador hidràulic. Desgasificadors. Separadors de llots.  
- Emissors, intercanviadors de calor i elements terminals.  
- Depòsits acumuladors.   
- Bomba de calor. Tipus (aire-aire, aire-aigua, geotèrmica, entre d'altres).  
Aplicacions d'instal·lacions frigorífiques:  
- El fred i l'alimentació.  
- Esquemes d'instal·lacions.   
- Cambres frigorífiques comercials i industrials. Tipus i aplicacions.  
- Túnels de congelació. Tipus i aplicacions.  
- Elements constructius de les cambres.   
- Normativa de seguretat.  
Aplicacions informàtiques:  
- Psicrometria i diagrames de Mollier.  
- Càlcul de càrregues.  
- Càlcul i selecció de components.  
Regulació i control en instal·lacions tèrmiques:  
- Tipus de regulació.  
- Elements i equips de control. Centraletes de regulació. Telegestió.  
- Vàlvules de regulació. Classificacions. Corba característica. Coeficient Kv. Autoritat de la vàlvula.  
  
Mòdul professional: Tècniques de Muntatge d'Instal·lacions  
Codi 0037  
Duració: 256 hores  
Continguts:  
Interpretació de documentació tècnica:  
- Materials. Propietats.  
- Operacions de mecanització.  
- Operacions d'unió.  
- Simbologia.  
- Vistes, talls i seccions.  
- Procediments de traçat. Fases i projectes.  
- Normativa tècnica aplicable.  
- Criteris d'anàlisi i síntesi del treball a executar.  
- Elaboració de plans d'actuació, seqüenciació i adequació de les distintes operacions a realitzar.  
- Elecció de ferramentes i materials adequats.  
- Catàlegs comercials.  
- Memòries, esquemes, projectes i pressupostos.  
Elaboració de croquis i plànols:  
- Dibuix tècnic bàsic.  
- Instruments de dibuix. Coneixement i utilització.  
- Presa de mesures. Tècniques d'ús i instruments necessaris.  
- Croquisació, acotació, vistes, seccions, especejaments i escales. Tècniques de realització.  
- Perspectives.  
- Dibuix en 2D.  
- Dibuix en 3D.  
- Normalització (formats, retolació).  
- Dibuix per ordinador.  
- Elaboració de biblioteques d'elements d'instal·lacions tèrmiques i de fluids.  
Anàlisi de materials i tractaments anticorrosius i antioxidants:  
  
- Propietats generals de materials metàl·lics.  
- Propietats i classificació de materials plàstics.  
- Materials utilitzats en construccions mecàniques (platines, perfils, tubs, etc.).  
- Materials utilitzats en instal·lacions tèrmiques i de fluids.  
- Fluids i additius.  
- Lubricants.  
- Tractaments superficials.  
- Tractaments tèrmics.  
- Instal·lacions exteriors (corrosió i oxidació).  
- Tècniques de protecció dels materials de les instal·lacions.   
Maneig d'equips i ferramentes manuals:  
- Ferramentes manuals. Coneixement i ús.  
- Màquines ferramentes manuals. Coneixement i ús. Seguretat per a la prevenció d'accidents.  
- Màquines ferramentes (trepants de columna, serres de disc, serres de cinta, màquines de roscar, fresadores, torns, plegadores, cisalles, bordonadores, etc.).  
- Seguretat activa i passiva en operacions de mecanització amb màquines o sense.  
- Equips de tall i mecanització.  
- Traçat i operacions prèvies a la mecanització.  
- Tècniques de llimada.  
- Instruments de mesurament i comparació.  
- Tallament i roscatge (interior i exterior).  
- Ajust de peces. Toleràncies.  
- Trepatge.  
- Lubricació.  
- Manteniment d'equips.  
Procediments i utilització d'equips i ferramentes de conformació:  
  
- Equips de tall i deformació.   
- Realització d'operacions de traçat i marcatge.  
- Càlcul de toleràncies per a doblegament.  
- Ús de ferramentes de tall, corbament i doblegament de xapes.  
- Utilització de ferramentes i equips de tall, corbament i esbocament i eixamplament de tubs.  
Execució d'unions no soldades:  
- Unions no soldades i tipus de materials.   
- Identificació dels diferents tipus de rosques. Característiques i aplicacions.  
- Elecció i maneig de ferramentes.  
- Determinació de la seqüència d'operacions.  
- Preparació de les zones d'unió.  
- Execució d'operacions de roscatge, caragolament, apegament, engrapat, reblada.  
Utilització i maneig d'equips de soldadura:  
- Identificació dels tipus de soldadura.  
- Simbologia utilitzada en els diferents tipus de soldadura.  
- Selecció de soldadura depenent dels materials.  
- Components dels equips de soldatge.   
- Aplicació dels paràmetres per a l'execució de la soldadura.  
- Operacions de soldadura blana, oxibutà, oxiacetilènica i elèctrica.  
- Soldadura TIG i MIG.  
- Tècniques de soldatge.  
Prevenció de riscos laborals i protecció ambiental:  
- Identificació de riscos associats a les operacions de mecanització, conformació i unió.  
- Determinació de les mesures de prevenció de riscos laborals.  
  
- Prevenció de riscos laborals en les operacions de mecanització, conformació i unió.   
- Factors físics de l'entorn de treball.  
- Equips de protecció individual.  
- Mètodes i normes d'orde i neteja.  
- Compliment de la normativa de protecció ambiental.  
- Tractament de residus.  
- Normatives sobre prevenció de riscos laborals.  
  
Mòdul professional: Instal·lacions Elèctriques i Automatismes  
Codi 0038  
Duració: 256 hores  
Continguts:  
Muntatge de circuits elèctrics bàsics de maniobra i força:  
- Muntatge de circuits bàsics elèctrics de maniobra i força i fonts d'alimentació. Corrent continu. Corrent altern. Magnituds elèctriques i unitats. Magnetisme i electromagnetisme. Potència en corrent continu i altern monofàsic. Potència en sistemes trifàsics. Càlcul de línies. Simbologia i representació gràfica. Interpretació d'esquemes. Elements dels circuits: interruptors, commutadors, polsadors, relés, contactors i temporitzadors, entre d'altres. Proteccions contra sobrecàrregues i curtcircuits. Proteccions diferencials. Preses de terra. Components passius: resistències, bobines i condensadors. Motors: tipus. Característiques. Connexió. Transformadors i autotransformadors, connexió.  
  
- Sensors i detectors. Digitals i analògics.  
- Mesura de les magnituds fonamentals sobre circuits. Procediments de mesura. Seguretat en les mesures elèctriques.  
- Aparells de mesura. Tipus. Aplicacions.  
Representació gràfica i simbologia en les instal·lacions elèctriques:  
- Normes de representació.   
- Simbologia normalitzada en les instal·lacions elèctriques i circuits electrònics.  
- Esquemes de força i comandament d'instal·lacions de climatització i refrigeració.  
- Esquemes de força i comandament d'instal·lacions de calefacció i sistemes hidràulics.  
Muntatge de quadros i sistemes elèctrics associats:  
- Selecció i dimensionament d'elements de comandament, potència i protecció.  
- Mecanitzacions de quadros elèctrics i muntatge de guies i canaletes.  
- Proteccions. Tipus i característiques. Aplicacions.  
- Muntatge, distribució i connexió d'elements de protecció, comandament i senyalització.  
- Quadros elèctrics. Tipologia i característiques. Camps d'aplicació.  
- Conductors elèctrics. Classificació i aplicacions. Seccions.  
- Canalitzacions elèctriques interconnexió d'elements.  
- Mesures elèctriques en les instal·lacions.  
Connexió de motors:  
- Classificació de les màquines elèctriques: generadors, transformadors i motors.  
- Identificació i interpretació de les plaques de característiques.  
- Motors de CA i motors de CC, posada en servici.  
- Muntatge de sistemes d'arrancada de motors trifàsics (guardamotor, estrela-triangle i doble estrela, entre d'altres).  
- Motors especials de corrent altern trifàsics (part-winding, motors de 2 i 3 velocitats, servomotors).  
- Muntatge de sistemes d'arrancada de motors monofàsics (PTC, bobina intensitat i condensadors, entre d'altres).  
- Muntatge d'inversors de gir de motors trifàsics i monofàsics.  
  
- Muntatge de sistemes de regulació de velocitat de motors elèctrics trifàsics i monofàsics i de CC. Precaucions. Convertidors de freqüència i arrancadors estàtics.  
- Mesurament dels paràmetres de funcionament dels motors.  
Muntatge de sistemes de comandament i control:  
- Constitució dels sistemes de comandament i regulació. Principis bàsics.  
- Dispositius de comandament i regulació: sensors, reguladors i actuadors.  
- Interpretació d'esquemes d'automatismes elèctrics.  
- Muntatge de circuits de comandament i potència.  
Presa de dades en instal·lacions en servici:  
- Equips de mesura. Preparació per a mesurar magnituds en instal·lacions en servici.  
- Procediments per al mesurament de paràmetres.  
- Registre i interpretació de mesures elèctriques.  
- Comprovacions sobre els elements de protecció.  
Localització i reparació de disfuncions de l'equip elèctric:  
- Símptomes de les disfuncions elèctriques freqüents. Detecció de disfuncions. Comparació d'esquemes amb quadros reals. Relació causa efecte de les disfuncions.  
- Procediments d'intervenció sobre equips elèctrics.  
- Substitució de components o reparació dels existents.  
- Restabliment del servici.  
Connexió i programació d'autòmats programables:  
- Estructura i característiques dels autòmats programables.  
- Entrades i eixides: digitals, analògiques.  
- Muntatge i connexió d'autòmats programables en instal·lacions (alimentació, entrades i eixides i interfície).  
- Programació bàsica d'autòmats: llenguatges i procediments.  
- Aplicació de l'autòmat en instal·lacions tèrmiques i de fluids.  
- Telegestió i comunicacions.  
Prevenció de riscos laborals i protecció ambiental:  
- Identificació de riscos associats a les operacions de muntatge i manteniment de les instal·lacions elèctriques.  
- Determinació de les mesures de prevenció de riscos laborals.  
  
- Prevenció de riscos laborals en les operacions de muntatge i manteniment de les instal·lacions elèctriques, associades a les instal·lacions tèrmiques.   
- Factors físics de l'entorn de treball.  
- Equips de protecció individual.  
- Compliment de la normativa de prevenció de riscos laborals.  
  
- Compliment de la normativa de protecció ambiental.  
- Mètodes / normes d'orde i neteja.  
- Protecció ambiental.  
- Compromís ètic amb els valors de conservació i defensa del patrimoni ambiental i cultural de la societat.  
  
Mòdul professional: Configuració d'Instal·lacions de Fred i Climatització  
Codi: 0039  
Duració: 132 hores  
Continguts:  
Identificació d'instal·lacions frigorífiques i dels seus components:   
- Instal·lacions tipus. Classificació. Elements constituents i característiques tècniques.  
- Instal·lacions de compressió en diverses etapes.   
- Instal·lacions d'absorció. Aplicacions i sistemes amb cogeneració, trigeneració.  
- Estalvi energètic en els sistemes de refrigeració (condensació fluctuant, geotèrmia, etc.).  
- Elements de control, regulació i protecció de les instal·lacions.  
  
- Control d'humitat en cambres.  
- Cambres d'atmosfera controlada.  
Identificació d'instal·lacions de climatització-ventilació i dels seus components:  
- Instal·lacions tipus. Classificació. Elements constituents i característiques tècniques.  
- Zonificació en instal·lacions.  
- Descripció i anàlisi d'instal·lacions de climatització. Instal·lacions tot aire. Instal·lacions amb planta refrigeradora i ventiloconvectors. Instal·lacions de volum de refrigerant variable (VRV). Instal·lacions amb recuperadors de calor.   
- Normativa aplicable en instal·lacions de climatització i ventilació.  
Configuració de xarxes d'aigua o d'altres fluids frigorífics (salmorres, glicols) per a instal·lacions de refrigeració i climatització:  
- Càlcul de xarxes de canonades. Pèrdues de càrrega, velocitats.  
- Descripció i dimensionament d'elements d'instal·lacions d'aigua, bombes, circuladors, depòsits acumuladors i vasos d'expansió.   
  
- Selecció dels elements segons catàlegs comercials.  
- Descripció i selecció dels elements de seguretat i control.  
- Representació de plans i esquemes de principi.  
Configuració de conductes d'aire:  
- Càlcul i traçat de conductes d'aire. Conductes d'impulsió, retorn, extracció i renovació.  
- Equilibratge en el sistema de distribució d'aire.  
- Selecció de reixetes i difusors.  
- Descripció i selecció d'elements auxiliars d'instal·lacions d'aire condicionat i ventilació.  
- Normativa d'aplicació.  
Configuració d'instal·lacions frigorífiques i de climatització de xicoteta potència:  
- Configuració d'instal·lacions frigorífiques de xicoteta potència. Selecció de màquines i elements. Cambres frigorífiques: comercials i industrials. Canonades.  
- Configuració d'instal·lacions de climatització de xicoteta potència. Selecció d'equips i elements. Conductes, canonades.  
- Configuració de sales de màquines. Aïllament acústic.  
Elaboració de plànols d'instal·lacions frigorífiques i climatització:  
  
- Representació de plànols i esquemes de principi d'instal·lacions frigorífiques i climatització utilitzant les normes i la simbologia adequada.  
- Elaboració d'esquemes elèctrics d'instal·lacions.  
- Utilització de programes informàtics de dibuix.  
Elaboració de la documentació tècnica i administrativa:  
- Normativa d'aplicació a instal·lacions tèrmiques i a instal·lacions de refrigeració.  
- Normes europees sobre gasos fluorats d'efecte d'hivernacle.  
- Memòria tècnica, certificat de la instal·lació, manual d'ús i manteniment.  
- Tràmits per a la legalització de les instal·lacions. Organismes competents de l'Administració.  
- Elaboració de la documentació requerida per al registre d'una instal·lació de xicoteta potència.  
- Identificació de la documentació necessària per a la legalització d'instal·lacions que requerisquen un projecte.  
  
Mòdul professional: Muntatge i Manteniment d'Equips de Refrigeració Comercial  
Codi: 0040  
Duració: 110 hores  
Continguts:  
Muntatge d'instal·lacions frigorífiques bàsiques:  
- Interpretació de documentació tècnica.   
- Suports i fixacions d'equips i de línies de fluids en general.  
- Acoblament dels components mecànics i elèctrics de la instal·lació.  
- Buit i proves d'estanquitat. Determinació de valors de pressions.  
  
- Tècniques de localització i reparació de fugues de fluid en les instal·lacions.  
- Muntatge dels elements de regulació i control.  
- Muntatge d'elements de seguretat en les instal·lacions.  
Muntatge d'elements elèctrics:  
- Interpretació de documentació tècnica. Esquemes elèctrics i manuals de fabricant.  
- Tipus d'arrancada de motors de compressors monofàsics.  
- Proteccions elèctriques en la instal·lació frigorífica i equips comercials.  
- Sistemes de regulació i control.  
- Muntatge i connexió de pressòstats i termòstats, entre d'altres.  
Posada en funcionament d'equips frigorífics comercials:  
- Procediment de posada en funcionament.   
- Comprovacions elèctriques prèvies a la posada en funcionament.  
- Tècniques de càrrega de refrigerants.  
- Precaucions amb equips que utilitzen gasos fluorats d'efecte d'hivernacle i combustibles.  
- Procediments d'actuació amb mescles de gasos refrigerants.  
- Regulació dels elements elèctrics de seguretat i control (guardamotor, temporitzadors, entre d'altres).  
- Parametrització de termòstats electrònics.  
- Lectura i contrast de paràmetres de funcionament d'instal·lació en marxa.  
- Ajustos i correccions posteriors a la posada en marxa de la instal·lació.  
Manteniment d'equips de refrigeració comercial:  
- Operacions de manteniment preventiu usuals en equips comercials.  
- Mesura de paràmetres. Tècniques i punts de mesura. Interpretació i contrast de resultats.  
- Operacions de manteniment correctiu i predictiu.  
Diagnosi d'avaries d'equips de refrigeració comercial i instal·lacions frigorífiques:  
- Avaries en equips frigorífics depenent de la seua aplicació i de les seues característiques.   
- Avaries en equips frigorífics depenent del fluid refrigerant utilitzat. Avaries relacionades amb el sistema elèctric dels equips.  
- Procediments per a la localització d'avaries.  
Reparació d'equips comercials i instal·lacions frigorífiques:  
- Tractament dels gasos fluorats d'efecte d'hivernacle. Recuperació. Detecció i reparació de fugues.  
- Tècniques de desmuntatge, verificació, reparació i muntatge d'instal·lacions frigorífiques i els seus components.  
- Correcció d'avaries en màquines i components frigorífics.   
- Resolució d'avaries en les instal·lacions per tècniques de substitució o reparació del component avariat.  
Prevenció de riscos laborals i protecció ambiental:  
- Identificació de riscos associats al muntatge i manteniment d'instal·lacions frigorífiques.  
- Determinació de les mesures de prevenció de riscos laborals.  
- Prevenció de riscos laborals en les operacions de muntatge i manteniment de les instal·lacions frigorífiques.  
- Equips de protecció individual.  
- Mètodes / normes d'orde i neteja.  
- Protecció ambiental.  
- Compromís ètic amb els valors de conservació i defensa del patrimoni ambiental i cultural de la societat.  
  
Mòdul professional: Muntatge i Manteniment d'Instal·lacions Frigorífiques Industrials  
Codi: 0041  
Duració: 176 hores  
Continguts:  
Muntatge d'instal·lacions de refrigeració industrial:  
- Interpretació de documentació tècnica d'instal·lacions frigorífiques industrials.   
- Tècniques de replantejament i ubicació d'equips i línies de refrigerant, entre d'altres.  
- Muntatge de bancades, suports i fixacions d'equips. Sistemes antivibratoris.  
- Mecanització, traçat i connexió de canonades de refrigerant i d'altres fluids.  
- Acoblament de quadros elèctrics, elements de maniobra i potència.  
- Assentament, fixació, anivellació i muntatge d'antivibradors en compressors i màquines en general.  
- Muntatge de cambres frigorífiques i els seus elements auxiliars.   
- Desmuntatge i muntatge de compressors semihermètics i oberts.  
- Muntatge i connexió d'equips i elements d'instal·lacions frigorífiques industrials. Cambres de conservació i congelació. Cambres d'atmosfera controlada, cambres de desverdiment.  
- Mesures de seguretat en operacions de muntatge d'instal·lacions.  
- Reglamentació d'aplicació en matèria d'instal·lacions frigorífiques, recipients de pressió, soldadura, entre d'altres.  
- Muntatge de sistemes d'humectació.  
Realització de proves en instal·lacions de refrigeració industrial:  
- Interpretació de documentació tècnica d'instal·lacions frigorífiques industrials. Manuals de fabricant, plànols i esquemes, entre d'altres.  
- Proves en instal·lacions frigorífiques. Assaig de resistència a la pressió dels components. Buit i proves d'estanquitat. Determinació de valors de pressions.  
- Tècniques de localització i reparació de fugues en les instal·lacions.  
- Reglamentació d'aplicació.  
Control automàtic d'instal·lacions:  
- Proteccions elèctriques en la instal·lació frigorífica.  
- Tipus d'arrancada de motors de compressors, bombes i d'altres màquines de la instal·lació.  
- Elaboració i interpretació dels esquemes elèctrics de la instal·lació.  
- Sistemes de regulació i control dels paràmetres de funcionament de la instal·lació (temperatura ambient i humitat relativa, entre d'altres).  
- Configuració, mecanització i muntatge de quadros elèctrics de maniobra de la instal·lació.  
- Muntatge i connexió de pressòstats, termòstats, controls per microprocessadors, sondes de pressió i temperatura, entre d'altres, amb el quadro de control central.  
- Sistemes de telegestió de les instal·lacions.  
- Connexió dels dispositius electrònics per a la telegestió.  
Posada en marxa d'instal·lacions:  
- Procediment de posada en marxa d'instal·lacions. Assajos i proves reglamentàries. Assajos de pressió, proves d'estanquitat, buit i detecció de fugues. Reglamentació aplicable.  
- Comprovacions elèctriques prèvies a la posada en marxa.  
- Manipulació d'instal·lacions amb mescles de gasos refrigerants.  
- Tècniques de càrrega de refrigerants.   
- Olis lubrificants. Tipologia, característiques i compatibilitat amb els diferents refrigerants. Selecció del lubrificant. Sistemes de recuperació i control del nivell d'oli.  
- Regulació dels elements elèctrics de seguretat i control (guardamotor, temporitzadors, entre d'altres).  
- Parametrització dels reguladors, termòstats electrònics, entre d'altres.  
- Interpretació dels paràmetres de funcionament d'instal·lació en marxa.  
- Ajustos i correccions posteriors a la posada en marxa de la instal·lació.  
- Regulació dels sistemes de control de pressions de condensació i evaporació, regulació de capacitat, sistemes de desgebrament.  
- Ajust dels nivells d'oli en compressors i acumuladors. Tècniques d'incorporació d'oli. Anàlisi d'oli.  
- Ajust de la càrrega de refrigerant.  
- Reglamentació d'aplicació.  
Manteniment en instal·lacions frigorífiques:  
- Plans de manteniment. Revisions i inspeccions periòdiques obligatòries.  
- Operacions de manteniment preventiu típiques en equips i instal·lacions.  
- Instruments de mesura analògics i digitals. Tipologia i característiques.   
- Manipulació dels equips de mesura sobre les instal·lacions: termòmetres, termohigròmetres i pont de manòmetres, entre d'altres.   
- Mesura de paràmetres. Tècniques, punts de mesura i interpretació i contrast de resultats.  
- Operacions de manteniment correctiu i predictiu.  
- Elaboració de parts d'intervenció.  
- Butlletins de revisió.  
Diagnosi de disfuncions en equips i instal·lacions frigorífiques industrials:  
- Avaries en equips frigorífics depenent de la seua aplicació i de les seues característiques.   
- Avaries en equips frigorífics depenent del fluid refrigerant utilitzat.   
- Localització d'avaries relacionades amb el sistema elèctric i de control de les instal·lacions.  
- Procediments per a la localització d'avaries.  
Reparació d'instal·lacions frigorífiques industrials:  
- Detecció i reparació de fugues.  
- Procediments de desmuntatge, verificació, reparació i muntatge d'instal·lacions frigorífiques industrials i els seus components.  
- Correcció d'avaries en equips de refrigeració industrial (centrals de compressió, compressió múltiple, sistemes d'evaporadors inundats, entre d'altres).   
- Resolució d'avaries en les instal·lacions industrials per tècniques de substitució o reparació del component avariat.  
- Tècniques de desmuntatge, verificació, reparació i muntatge d'equips i instal·lacions.  
- Tècniques de recuperació de refrigerant i d'altres agents nocius d'una instal·lació.  
- Elaboració de parts d'intervenció.  
- Restabliment del servici.  
Prevenció de riscos laborals i protecció ambiental:  
- Identificació de riscos associats al muntatge i manteniment d'instal·lacions frigorífiques.  
- Determinació de les mesures de prevenció de riscos laborals.  
- Prevenció de riscos laborals en les operacions de muntatge i manteniment de les instal·lacions frigorífiques.  
- Equips de protecció individual.  
- Mètodes / normes d'orde i neteja.  
- Protecció ambiental.  
- Compromís ètic amb els valors de conservació i defensa del patrimoni ambiental i cultural de la societat.  
- Reciclatge dels olis i refrigerants.  
  
Mòdul professional: Muntatge i Manteniment d'Instal·lacions de Climatització, Ventilació i Extracció  
Codi: 0042  
Duració: 198 hores  
Continguts:  
Muntatge d'equips de climatització, ventilació i extracció:  
- Interpretació de documentació tècnica. Manuals de fabricants, plans de muntatge, plànols i esquemes, entre d'altres.  
- Tècniques de replantejament i ubicació d'equips de climatització, elements terminals i línies, entre d'altres.  
- Muntatge d'equips de climatització multizona per expansió directa.  
- Muntatge d'equips de climatització de volum variable d'aire.  
- Muntatge d'equips de climatització de volum variable de refrigerant.  
- Muntatge d'una planta refrigeradora.  
- Muntatge dels equips d'una unitat de tractament d'aire, mesurament i regulació de paràmetres.  
- Fixació i anivellació d'unitats climatitzadores en sòls, fatxades i sales de màquines, entre d'altres.  
- Muntatge de ventiladors segons condicions de funcionament.  
- Muntatge d'una instal·lació de climatització adiabàtica, panells evaporatius, polvoritzadors d'aigua, etc.  
- Muntatge de recuperadors de calor de condensació en equip de climatització per a producció d'ACS.  
Muntatge de xarxes d'aigua i refrigerants per a instal·lacions de climatització:  
- Interpretació de documentació tècnica. Manuals de fabricants, plànols i esquemes, entre d'altres.  
- Mecanització de canonades d'aigua i refrigerant per a instal·lacions de climatització.  
- Traçat i connexió de línies de refrigerant als equips.  
- Traçat i connexió de canonades d'aigua als equips.  
- Suports i fixacions de línies de fluids en general. Dilatadors.  
- Calorifugació de canonades.  
Muntatge de xarxes de conductes d'aire:  
- Interpretació de documentació tècnica. Manuals de fabricants, plànols i esquemes, entre d'altres.  
- Mecanització, tall i construcció de conductes d'aire (mètode del tram recte i per tapes).  
- Muntatge de conductes per a climatització, ventilació i extracció.  
  
- Suports i fixacions de xarxes de conductes en general. Dilatadors.  
- Muntatge de recuperadors de calor.  
- Muntatge i regulació de reixetes i difusors.  
- Muntatge de comportes.  
Proves i assajos de les instal·lacions:  
- Interpretació de documentació tècnica. Manuals de fabricants, plans i esquemes, entre d'altres.  
- Buit i proves d'estanquitat en el circuit frigorífic de la instal·lació. Mesura de les pressions.  
- Proves d'estanquitat en circuits d'aigua. Mesura de les pressions.  
  
- Mesuraments de cabal i temperatures en xarxes d'aire. Mesura de les pressions.  
- Tècniques de localització i reparació de fugues de fluid en les instal·lacions.  
Control automàtic d'instal·lacions:  
- Interpretació de documentació tècnica. Manuals de fabricants, plans i esquemes, entre d'altres.  
- Tipologia i selecció de les proteccions elèctriques utilitzades per als receptors de la instal·lació (compressors, bombes, ventiladors i resistències, entre d'altres).  
- Tipus d'arrancada de motors de compressors i d'altres màquines de la instal·lació.  
- Disseny i interpretació d'esquemes elèctrics de la instal·lació.  
- Sistemes de regulació i control dels paràmetres de funcionament de la instal·lació (temperatura ambient, humitat relativa i flux, entre d'altres).  
- Configuració, mecanització i muntatge de quadros elèctrics de maniobra de la instal·lació.  
- Muntatge i connexió de pressòstats, termòstats, sondes de pressió i temperatura, entre d'altres, amb el quadro de control central.  
- Equips de control per autòmat ajustable; cabal variable i Airzone, entre d'altres.  
- Muntatge i connexió de servomotors, comportes motoritzades, vàlvules de zona i d'altres dispositius de regulació de cabals d'aire i aigua.  
- Ajust de la càrrega de refrigerant.  
Posada en marxa d'instal·lacions:  
- Interpretació de documentació tècnica. Manuals de fabricants, plànols i esquemes, entre d'altres.  
- Procediment de posada en marxa d'una instal·lació.  
- Comprovacions elèctriques prèvies a la posada en marxa.  
- Lectura i contrast de paràmetres de funcionament d'instal·lació en marxa.  
- Ajustos i correccions posteriors a la posada en marxa de la instal·lació.  
- Elaboració de documentació tècnica (esquemes i instruccions de funcionament, entre d'altres) i ompliment de la documentació reglamentària.  
Manteniment en instal·lacions de climatització i ventilació:  
- Plans de manteniment d'instal·lacions de climatització i ventilació.  
- Operacions de manteniment preventiu típiques en equips i instal·lacions. Revisions periòdiques reglamentàries.  
- Interpretació de documentació tècnica. Manuals de fabricants, plànols i esquemes, entre d'altres.  
- Mesura de paràmetres físics de la instal·lació. Tècniques, punts de mesura i interpretació i contrast de resultats.  
- Mesures de cabals d'aire en conductes i en elements difusors. Regulació.  
Diagnosi d'avaries en instal·lacions de climatització i ventilació:  
  
- Avaries en instal·lacions de climatització: tipologia, efectes i estratègies per a la seua localització.  
- Detecció d'avaries en equips d'expansió directa.  
- Diagnosi d'avaries en plantes refrigeradores.  
- Diagnosi d'avaries en unitats de tractament d'aire.  
- Diagnosi d'avaries en l'equipament elèctric i automàtic de la instal·lació.  
- Avaries en instal·lacions i xarxes d'aire i aigua: tipologia, efectes en la instal·lació i procediments per a la seua localització.  
Reparació d'avaries en instal·lacions de climatització i ventilació:  
  
- Reparació d'avaries en màquines i components frigorífics, de bombament i d'impulsió d'aire. Tècniques de desmuntatge, verificació, reparació i muntatge.  
- Resolució d'avaries en les instal·lacions i equips per tècniques de substitució o reparació del component avariat.  
- Reparació de l'equipament elèctric i automàtic de la instal·lació.  
  
- Tècniques de recuperació de refrigerant i d'altres agents nocius d'una instal·lació. Substitució de refrigerant.  
- Tècniques de tractament higienicosanitari: torres d'aigua, condensadors evaporatius, neteja de conductes i filtres i xarxes d'evacuació de condensació.  
- Restabliment del servici.  
Prevenció de riscos laborals i protecció ambiental:  
- Identificació de riscos associats al muntatge i manteniment d'instal·lacions de climatització i ventilació.  
- Determinació de les mesures de prevenció de riscos laborals.  
- Prevenció de riscos laborals en les operacions de muntatge i manteniment de les instal·lacions de climatització i ventilació.  
- Equips de protecció individual.  
- Compliment de la normativa de prevenció de riscos laborals.  
- Compliment de la normativa de protecció ambiental.  
- Mètodes / normes d'orde i neteja.  
- Protecció ambiental.  
- Compromís ètic amb els valors de conservació i defensa del patrimoni ambiental i cultural de la societat.  
  
Mòdul professional: Formació i Orientació Laboral  
Codi: 0043  
Duració: 96 hores  
Continguts:  
Busca activa d'ocupació:  
- Valoració de la importància de la formació permanent per a la trajectòria laboral i professional del tècnic en Instal·lacions Frigorífiques i de Climatització.  
- Anàlisi dels interessos, aptituds i motivacions personals per a la carrera professional.  
- Identificació d'itineraris formatius relacionats amb el tècnic en Instal·lacions Frigorífiques i de Climatització.  
- Definició i anàlisi del sector professional del tècnic en Instal·lacions Frigorífiques i de Climatització.  
- Planificació de la pròpia carrera: establiment d'objectius a mitjà i llarg termini.  
- Procés de busca d'ocupació en empreses del sector.  
- Oportunitats d'aprenentatge i ocupació a Europa. Europass (elaborat en una segona llengua europea), Ploteus, Erasmus.  
- Tècniques i instruments de busca de treball: fonts d'informació i reclutament. Tècniques per a la selecció i organització de la informació.  
- Carta de presentació. Currículum. Tests psicotècnics. Entrevista de treball.   
- Valoració d'altres possibilitats d'inserció: autoocupació i accés a la funció pública.  
- El procés de presa de decisions.  
Gestió del conflicte i equips de treball:  
- Valoració dels avantatges i els inconvenients del treball en equip enfront del treball individual per a l'eficàcia de l'organització.  
- Concepte d'equip de treball.  
- Tipus d'equips en la indústria d'instal·lació i manteniment d'instal·lacions frigorífiques i de climatització segons les funcions que exercixen.  
- Característiques d'un equip de treball eficaç.  
- La participació en l'equip de treball. Anàlisi dels diferents rols dels participants.  
- Etapes de formació dels equips de treball.  
- Tècniques de dinamització de grups.  
- Definició del conflicte: característiques, fonts i etapes.  
- Causes del conflicte en el món laboral.  
- Mètodes per a la resolució o supressió del conflicte: negociació; mediació, conciliació i arbitratge.  
Contracte de treball:  
- El dret del treball. Fonts del dret del treball, en especial, el conveni col·lectiu.  
- Anàlisi de la relació laboral individual.  
- Relacions laborals excloses i relacions laborals especials.  
- Noves formes de regulació del treball.  
- Intervenció dels organismes públics en les relacions laborals.  
  
- Drets i deures derivats de la relació laboral.  
- El contracte de treball: característiques, contingut mínim, formalització i període de prova.  
- Temps de treball: jornada, descans, vacacions, permisos, hores extraordinàries, festius, horaris...  
- Condicions de treball relacionades amb la conciliació de la vida laboral i familiar.   
- Salari: estructura del salari, SMI, FOGASA, rebut de salaris.  
  
- Modificació, suspensió i extinció del contracte de treball. Rebut de liquidació.  
- Representació dels treballadors: representants unitaris i sindicals.  
- Negociació col·lectiva.  
- Anàlisi del conveni col·lectiu aplicable a l'àmbit professional del tècnic en Instal·lacions Frigorífiques i de Climatització.  
- Conflictes col·lectius de treball.  
- Noves formes d'organització del treball: subcontractació, teletreball...  
- Beneficis per als treballadors en les noves organitzacions: flexibilitat i beneficis socials, entre d'altres.  
- Plans d'igualtat.  
Seguretat Social, ocupació i desocupació:  
- El sistema de Seguretat Social com a principi bàsic de solidaritat social.  
- Estructura del sistema de Seguretat Social: nivells de protecció; règims especials i general.  
- Determinació de les principals obligacions dels empresaris i els treballadors en matèria de seguretat social: afiliació, altes, baixes i cotització.  
- L'acció protectora de la Seguretat Social: prestacions contributives i no contributives.  
- Concepte i situacions protegibles en la protecció per desocupació: prestació de desocupació, subsidi, renda activa d'inserció.  
- RETA: obligacions i acció protectora.  
Avaluació de riscos professionals:  
- La cultura preventiva: integració en l'activitat i organització de l'empresa.  
- Valoració de la relació entre treball i salut. Normativa reguladora.  
- El risc professional.  
- El dany laboral: AT, EP, altres patologies.  
- Tècniques de prevenció.  
- Anàlisi de factors de risc.  
- L'avaluació de riscos en l'empresa com a element bàsic de l'activitat preventiva. Metodologia d'avaluació.  
- Anàlisi de riscos lligats a les condicions de seguretat.  
- Anàlisi de riscos lligats a les condicions ambientals.  
- Anàlisi de riscos lligats a les condicions ergonòmiques i psicosocials.  
- Riscos específics en la indústria d'instal·lació i manteniment d'instal·lacions frigorífiques i de climatització.  
- Determinació dels possibles danys a la salut del treballador que poden derivar-se de les situacions de risc detectades.  
Planificació de la prevenció de riscos en l'empresa:  
- Drets i deures en matèria de prevenció de riscos laborals.  
- Responsabilitats en matèria de prevenció de riscos laborals.  
- Modalitats d'organització de la prevenció a l'empresa.  
- Auditories internes i externes.  
- Representació dels treballadors en matèria preventiva.  
- Organismes públics relacionats amb la prevenció de riscos laborals: OIT, Agència Europea de Seguretat i Salut, INSHT, Inspecció de Treball, INVASSAT-  
- Gestió de la prevenció en l'empresa.  
- Planificació de la prevenció en l'empresa.  
- Investigació, notificació i registre d'accidents de treball.  
- Índexs de sinistralitat laboral.  
- Plans d'emergència i d'evacuació en entorns de treball.  
- Elaboració d'un pla d'emergència en una pime.  
Aplicació de mesures de prevenció i protecció en l'empresa:  
- Determinació de les mesures de prevenció i protecció individual i col·lectiva.  
- Protocol d'actuació davant d'una situació d'emergència.  
- Primers auxilis: concepte, aplicació de tècniques de primers auxilis.  
- Vigilància de la salut dels treballadors.  
  
Mòdul professional: Empresa i Iniciativa Emprenedora  
Codi: 0044  
Duració: 64 hores  
Continguts:  
Iniciativa emprenedora:  
- Innovació i desenrotllament econòmic. Principals característiques de la innovació en l'activitat d'instal·lació i manteniment d'instal·lacions frigorífiques i de climatització (materials, tecnologia, organització de la producció, entre d'altres).  
- Beneficis socials de la cultura emprenedora.  
- El caràcter emprenedor. Factors clau dels emprenedors: iniciativa, creativitat i formació.  
- L'actuació dels emprenedors com a empleats de pime d'instal·lació i manteniment d'instal·lacions frigorífiques i de climatització.  
  
- L'actuació dels emprenedors com a empresaris en el sector d'instal·lació i manteniment d'instal·lacions frigorífiques i de climatització. El risc en l'activitat emprenedora.  
- Concepte d'empresari. Requisits per a l'exercici de l'activitat empresarial.  
- Objectius personals versus objectius empresarials.  
- Pla d'empresa: la idea de negoci en l'àmbit de la instal·lació i el manteniment d'instal·lacions frigorífiques i de climatització.  
- Bones pràctiques de cultura emprenedora en l'àmbit de la instal·lació i el manteniment d'instal·lacions frigorífiques i de climatització.  
L'empresa i el seu entorn :  
- L'empresa com a sistema.  
- Funcions bàsiques de l'empresa.  
- Distintes formes d'organització: avantatges i inconvenients. L'organigrama.  
- L'entorn general de l'empresa: econòmic, social, demogràfic, cultural i mediambiental.  
- L'entorn específic de l'empresa: clients, proveïdors i competència.  
- Anàlisi de l'entorn general d'una pime d'instal·lació i manteniment d'instal·lacions frigorífiques i de climatització.  
- Anàlisi de l'entorn específic d'una pime d'instal·lació i manteniment d'instal·lacions frigorífiques i de climatització.  
- L'estudi de mercat.  
- Localització de l'empresa.  
- Pla de màrqueting.  
- Relacions d'una pime d'instal·lació i manteniment d'instal·lacions frigorífiques i de climatització amb el seu entorn.  
- Relacions d'una pime d'instal·lació i manteniment d'instal·lacions frigorífiques i de climatització amb el conjunt de la societat.  
- Contribució d'una pime d'instal·lació i manteniment d'instal·lacions frigorífiques i de climatització al desenrotllament sostenible.  
- Cultura de l'empresa i imatge corporativa  
- L'ètica empresarial i els principis ètics d'actuació.  
- La responsabilitat social corporativa.  
- El balanç social.  
- Responsabilitat social i ètica de les empreses d'instal·lació i manteniment d'instal·lacions frigorífiques i de climatització.  
Creació i posada en marxa d'una empresa:  
- Concepte jurídic d'empresa.  
- Tipus d'empresa.  
- La fiscalitat en les empreses.  
- Elecció de la forma jurídica: responsabilitat, capital social, dimensió i nombre de socis.  
- Requisits legals mínims exigits per a la constitució de l'empresa, segons la seua forma jurídica.  
- Tràmits administratius per a la constitució d'una empresa.  
- Vies d'assessorament i gestió administrativa externs existents per a posar en marxa una pime. La finestreta única empresarial.  
- Concepte d'inversió i fonts de finançament.  
- Instruments de finançament bancari.  
- Ajudes, subvencions i incentius fiscals per a empreses relacionades amb la instal·lació i manteniment d'instal·lacions frigorífiques i de climatització.   
- Viabilitat econòmica i viabilitat financera d'una pime d'instal·lació i manteniment d'instal·lacions frigorífiques i de climatització.  
  
- Pla d'empresa: elecció de la forma jurídica, estudi de viabilitat econòmica i financera, tràmits administratius i gestió d'ajudes i subvencions.  
Funció administrativa:  
- Concepte de comptabilitat i nocions bàsiques.  
- Operacions comptables: registre de la informació econòmica d'una empresa.  
- La comptabilitat com a imatge fidel de la situació econòmica.  
- El balanç i el compte de resultats.  
- Anàlisi de la informació comptable.  
- Llibres i documents obligatoris segons la normativa vigent  
- Obligacions fiscals de les empreses.  
- Requisits i terminis per a la presentació de documents oficials.  
- Gestió administrativa d'una empresa d'instal·lació i manteniment d'instal·lacions frigorífiques i de climatització.  
- Documents necessaris per a l'exercici de l'activitat econòmica: documents de compravenda, mitjans de pagament i d'altres.  
  
  
  
Mòdul professional: Formació en Centres de Treball  
Codi: 0244  
Duració: 380 hores  
Continguts:  
Identificació de l'estructura i organització empresarial:  
- Estructura i organització empresarial del sector de la instal·lació i manteniment d'instal·lacions frigorífiques i de climatització.  
- Activitat de l'empresa i la seua ubicació en el sector de la instal·lació i manteniment d'instal·lacions frigorífiques i de climatització.  
- Organigrama de l'empresa. Relació funcional entre departaments.  
- Organigrama logístic de l'empresa. Proveïdors, clients i canals de comercialització.  
- Procediments de treball en l'àmbit de l'empresa. Sistemes i mètodes de treball.  
- Recursos humans en l'empresa: requisits de formació i de competències professionals, personals i socials associades als diferents llocs de treball.  
- Sistema de qualitat establit en el centre de treball.  
- Sistema de seguretat establit en el centre de treball.  
Aplicació d'hàbits ètics i laborals:  
- Actituds personals: empatia, puntualitat.  
- Actituds professionals: orde, neteja, responsabilitat i seguretat.  
  
- Actituds davant de la prevenció de riscos laborals i ambientals.  
- Jerarquia en l'empresa. Comunicació amb l'equip de treball.   
- Documentació de les activitats professionals: mètodes de classificació, codificació, renovació i eliminació.  
- Reconeixement i aplicació de les normes internes, instruccions de treball, procediments normalitzats de treball i d'altres, de l'empresa.  
  
Organització del procediment de treball:  
- Documentació del procés.  
- Equipaments i materials necessaris.   
- Fases del procés.  
- Càlcul de paràmetres i selecció de ferramentes i utillatges.  
- Estimació de costos.   
- Normativa sobre prevenció de riscos.  
Preparació d'equips i ferramentes:  
- Selecció de ferramentes.  
- Instruccions i procediments per a realitzar el manteniment dels equips i servicis auxiliars.  
- Manteniment de ferramentes i equips.  
- Prevenció de riscos i protecció ambiental de les fases de preparació.  
Realització d'operacions de muntatge d'instal·lacions:  
- Col·laboració en la configuració i replantejament.  
- Operacions de mecanització.  
- Instal·lació d'equips i elements.  
- Verificació de paràmetres de funcionament.  
- Col·laboració en la posada en marxa d'instal·lacions.  
Realització d'operacions de manteniment d'instal·lacions:  
- Interpretació de plans de manteniment.  
- Col·laboració en la detecció d'avaries.  
- Operacions de manteniment preventiu.  
- Substitució i ajust d'elements.  
- Verificació de funcionament.  
  
  
  
ANNEX II  
Seqüenciació i distribució horària setmanal dels mòduls professionals  
  
  
  
  
\* \* \* \* \* \* \*  
  
ANEXO II  
Secuenciación y distribución horaria semanal de los módulos profesionales  
  
  
  
ANNEX III  
Professorat  
  
A. Atribució docent  
  
  
  
B. Formació inicial requerida al professorat de centres docents de titularitat privada o d'altres administracions diferents de l'educativa  
  
  
  
  
ANNEX IV  
Currículum mòduls professionals: Anglés Tècnic I-M i II-M  
  
Mòdul professional: Anglés Tècnic I-M  
Codi: CV0001  
Duració: 64 hores  
Resultats d'aprenentatge i criteris d'avaluació  
1. Reconeix informació professional i quotidiana continguda en discursos orals emesos en llengua estàndard, analitza el contingut global del missatge i el relaciona amb els recursos lingüístics corresponents.  
  
Criteris d'avaluació:  
a) S'ha situat el missatge en el seu context.  
b) S'ha identificat la idea principal del missatge.  
c) S'ha reconegut la finalitat del missatge directe, telefònic o per un altre mitjà auditiu.  
d) S'ha extret informació específica en missatges relacionats amb aspectes quotidians de la vida professional i quotidiana.  
e) S'han seqüenciat els elements constituents del missatge.  
f) S'han identificat les idees principals d'un discurs sobre temes coneguts, transmesos pels mitjans de comunicació i emesos en llengua estàndard i articulades amb claredat.  
g) S'han reconegut les instruccions orals i s'han seguit les indicacions.  
h) S'ha pres consciència de la importància de comprendre globalment un missatge, sense entendre tots i cada un dels seus elements.  
  
2. Interpreta informació professional continguda en textos escrits senzills, i analitza de manera comprensiva els seus continguts.  
Criteris d'avaluació:  
a) S'han seleccionat els materials de consulta i diccionaris tècnics.  
  
b) S'han llegit de manera comprensiva textos clars en llengua estàndard.  
c) S'ha interpretat el contingut global del missatge.  
d) S'ha relacionat el text amb l'àmbit del sector a què es referix.  
e) S'ha identificat la terminologia utilitzada.  
f) S'han realitzat traduccions de textos en llengua estàndard utilitzant material de suport en cas necessari.  
g) S'ha interpretat el missatge rebut a través de suports telemàtics: correu electrònic, fax, entre d'altres.  
3. Emet missatges orals clars estructurats i participa com a agent actiu en conversacions professionals.  
Criteris d'avaluació:  
a) S'han identificat els registres utilitzats per a l'emissió del missatge.  
b) S'ha comunicat utilitzant fórmules, nexes d'unió i estratègies d'interacció.  
c) S'han utilitzat normes de protocol en presentacions.  
d) S'han descrit fets breus i imprevistos relacionats amb la seua professió.  
e) S'ha utilitzat correctament la terminologia de la professió.  
f) S'han expressat sentiments, idees o opinions.  
g) S'han enumerat les activitats de la tasca professional.  
h) S'ha descrit i seqüenciat un procés de treball de la seua competència.  
i) S'ha justificat l'acceptació o no de propostes realitzades.  
j) S'ha argumentat l'elecció d'una determinada opció o procediment de treball triat.  
k) S'ha sol·licitat la reformulació del discurs o part d'este quan s'ha considerat necessari.  
4. Elabora textos senzills en llengua estàndard, respectant les regles gramaticals.  
Criteris d'avaluació:  
a) S'han redactat textos breus relacionats amb aspectes quotidians i/o professionals.  
b) S'ha organitzat la informació de manera coherent i cohesionada.  
  
c) S'han realitzat resums de textos relacionats amb el seu entorn professional.  
d) S'ha omplit documentació específica del seu camp professional.  
  
e) S'han resumit les idees principals d'informacions donades, utilitzant els seus propis recursos lingüístics.  
f) S'han utilitzat les fórmules de cortesia pròpies del document a elaborar.  
5. Aplica actituds i comportaments professionals en situacions de comunicació, i descriu les relacions típiques característiques del país de la llengua estrangera.  
Criteris d'avaluació:  
a) S'han descrit els protocols i les normes de relació social propis del país tenint en compte els costums i usos de la comunitat on es parla la llengua anglesa.  
b) S'han identificat els valors i creences propis de la comunitat on es parla la llengua anglesa.  
c) S'han identificat els aspectes socioprofessionals propis del sector, en qualsevol tipus de text.  
d) S'han aplicat els protocols i normes de relació social propis del país de la llengua anglesa.  
Continguts:  
Comprensió de missatges orals:  
- Missatges professionals del sector i quotidians.  
- Missatges directes (en persona, per videoconferència...), telefònics i gravats.  
- Coneixent la terminologia específica del sector.  
- Sabent extraure la idea principal i les idees secundàries.  
- Sent conscients dels diferents recursos gramaticals i lingüístics perquè la comunicació siga possible.  
Interpretació de missatges escrits:  
- Comprensió de missatges, textos, articles bàsics professionals i quotidians.  
- Suports telemàtics: fax, correu electrònic, burofax.  
- Terminologia específica del sector.  
- Idea principal i idees secundàries.  
- Recursos gramaticals: temps verbals, preposicions, adverbis, locucions preposicionals i adverbials, ús de la veu passiva, oracions de relatiu, estil indirecte i altres.  
- Relacions temporals: anterioritat, posterioritat, simultaneïtat.  
Producció de missatges orals:  
- Registres utilitzats en l'emissió de missatges orals.  
- Terminologia específica del sector.  
- Marcadors lingüístics de relacions socials, normes de cortesia i diferències de registre.  
- Manteniment i seguiment del discurs oral:  
- Suport, demostració d'enteniment, petició d'aclariment i altres.  
  
- L'entonació com a recurs de cohesió del text oral.  
Emissió de textos escrits:  
- Elaboració de textos senzills professionals del sector i quotidians.  
- Adequació del text al context comunicatiu.  
- Registre.  
- Selecció lèxica, selecció d'estructures sintàctiques, selecció de contingut rellevant.  
- Ús dels signes de puntuació.  
- Coherència en el desenrotllament del text.  
Identificació i interpretació dels elements culturals més significatius dels països de llengua anglesa:  
- Valoració de les normes socioculturals i protocol'làries en les relacions internacionals.  
- Ús dels recursos formals i funcionals en situacions que requerixen un comportament socioprofessional a fi de projectar una bona imatge de l'empresa.  
Orientacions pedagògiques:  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament, desenrotllament i seguiment de normes de protocol i compliment de processos i protocols de qualitat; tot això en anglés, incloent-hi aspectes com:  
- L'ús i l'aplicació de les diverses tècniques de comunicació per a informar i assessorar el client durant els processos de servici.  
- El desenrotllament i la formalització de processos i protocols de qualitat associats a les activitats del servici.  
Les activitats professionals associades a estes funcions s'apliquen en els processos corresponents a la qualificació professional.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
Mòdul professional: Anglés Tècnic II-M  
Codi: CV 0002  
Duració: 44 hores  
Resultats d'aprenentatge i criteris d'avaluació  
1. Produïx missatges orals senzills en llengua anglesa, en situacions habituals de l'àmbit social i professional de l'empresa, reconeixent i aplicant les normes pròpies de la llengua anglesa.  
Criteris d'avaluació:  
a) S'han identificat missatges de salutacions, presentació i comiat, amb el protocol i les pautes de cortesia associades.  
b) S'han utilitzat amb fluïdesa missatges proposats en la gestió de cites.  
c) S'han transmés missatges relatius a justificació de retards, absències, o qualsevol altra eventualitat.  
d) S'han emprat amb suficient fluïdesa les expressions habituals per al requeriment de la identificació dels interlocutors.  
e) S'han identificat missatges senzills relacionats amb el sector.  
2. Manté conversacions en llengua anglesa, senzilles i rutinàries del sector i interpreta la informació de partida.  
Criteris d'avaluació:  
a) S'ha utilitzat un vocabulari tècnic bàsic adequat al context de la situació.  
b) S'han utilitzat els missatges adequats de salutacions, presentació, identificació i d'altres, amb les pautes de cortesia associades dins del context de la conversació.  
c) S'han atés consultes directes telefònicament amb suposats clients i proveïdors.  
d) S'ha identificat la informació facilitada i requeriments realitzats per l'interlocutor.  
e) S'han formulat les preguntes necessàries per a afavorir i confirmar la recepció correcta del missatge.  
f) S'han proporcionat les respostes correctes als requeriments i instruccions rebuts.  
g) S'han realitzat les anotacions oportunes en anglés en cas de ser necessari.  
h) S'han utilitzat les fórmules comunicatives bàsiques més usuals utilitzades en el sector.  
i) S'han comprés sense dificultat els punts principals de la informació.  
3. Ompli documents rutinaris de caràcter tècnic en anglés, reconeixent i aplicant les normes pròpies de la llengua anglesa.  
Criteris d'avaluació:  
a) S'ha identificat un vocabulari bàsic d'ús general en la documentació pròpia del sector.  
b) S'han identificat les característiques bàsiques i dades clau del document.  
c) S'ha analitzat el contingut i finalitat de distints documents tipus d'altres països en anglés.  
d) S'han omplit documents professionals relacionats amb el sector.   
  
e) S'han redactat cartes d'agraïment a proveïdors i clients en anglés.  
f) S'han omplit documents d'incidències i reclamacions.   
  
g) S'ha rebut i remés correu electrònic i fax en anglés amb les expressions correctes de cortesia, salutació i comiat.  
h) S'han utilitzat les ferramentes informàtiques en la redacció i ompliment dels documents.  
4. Redacta documents senzills de caràcter administratiu/laboral reconeixent i aplicant les normes pròpies de la llengua anglesa i del sector.  
Criteris d'avaluació:  
a) S'ha identificat un vocabulari bàsic d'ús general en la documentació pròpia de l'àmbit laboral.  
b) S'ha elaborat un currículum seguint el model europeu (Europass) o d'altres propis dels països de parla anglesa.  
c) S'han identificat borses de treball en anglés accessibles per mitjans tradicionals i utilitzant les noves tecnologies.  
d) S'ha redactat la carta de presentació per a una oferta d'ocupació.  
e) S'han descrit les habilitats personals més adequades a la sol·licitud d'una oferta d'ocupació.  
f) S'ha inserit un currículum en una borsa de treball en anglés.  
g) S'han redactat cartes de citació, de rebuig i de selecció per a un procés de selecció en l'empresa.  
h) S'ha desenrotllat una actitud de respecte cap a les distintes formes d'estructurar l'entorn laboral.  
i) S'ha valorat la llengua anglesa com a mitjà de relació i d'entesa en el context laboral.  
5. Interpreta textos, documents, conversacions, gravacions o d'altres en llengua anglesa relacionats amb la cultura general de negoci i empresa utilitzant les ferramentes de suport més adequades.  
Criteris d'avaluació:  
a) S'ha interpretat informació bàsica sobre l'empresa, el producte i el servici.  
b) S'han interpretat estadístiques i gràfics en anglés sobre l'àmbit professional.  
c) S'han aplicat els coneixements de la llengua anglesa a les noves tecnologies de la comunicació i de la informació.  
d) S'ha valorat la dimensió de la llengua anglesa com a mitjà de comunicació base en la relació empresarial, tant europea com mundial.  
  
Continguts:  
Missatges orals senzills en anglés en situacions pròpies del sector:  
  
- Recursos, estructures lingüístiques i lèxic bàsic sobre: presentació de persones, salutacions i comiats, tractaments de cortesia, identificació dels interlocutors, gestió de cites, visites, justificació de retards o absències, allotjaments, mitjans de transport, horaris, actes culturals i anàlegs.  
- Recepció i transmissió de missatges de forma: presencial, telefònica o telemàtica.  
- Sol'licituds i peticions d'informació.  
- Convencions i pautes de cortesia en les relacions professionals: horaris, festes locals i professionals i adequació al llenguatge no verbal.  
- Estils comunicatius formals i informals: la recepció i relació amb el client.  
Conversació bàsica en llengua anglesa en l'àmbit de l'atenció al client  
- Recursos, estructures lingüístiques i lèxic bàsic relacionats amb la contractació, l'atenció al client, queixes i reclamacions: documents bàsics. Formulació de disculpes en situacions delicades.  
- Planificació d'agendes: concert, ajornament i anul'lació de cites.  
  
- Presentació de productes/servicis: característiques de productes/servicis, mesures, quantitats, servicis i valors afegits, condicions de pagament, etc.  
- Convencions i pautes de cortesia, relacions i pautes professionals, usades en l'atenció al client, extern i intern.  
Ompliment de documentació administrativa i comercial en anglés:  
  
- Interpretació de les condicions d'un contracte de compravenda.  
- Ompliment de documentació comercial bàsica: propostes de comanda, albarans, factures proforma, factures, documents de transport, documents de pagament o d'altres.  
- Recursos, estructures lingüístiques i lèxic bàsic relacionats amb la gestió de comandes, contractació, intenció i preferència de compra, devolucions i descomptes.  
Redacció de documentació relacionada amb la gestió laboral en anglés:  
- Recursos, estructures lingüístiques, i lèxic bàsic relacionats amb l'àmbit laboral: currículum en distints models. Borses de treball. Ofertes d'ocupació. Cartes de presentació.  
- La selecció i contractació del personal. Contractes de treball. Cartes de citació, admissió i rebuig en processos de selecció.   
- L'organització de l'empresa: llocs de treball i funcions  
Interpretació de textos amb ferramentes bàsiques de suport (TIC):  
- Ús de diccionaris temàtics, correctors ortogràfics, programes de traducció automàtics aplicats a textos relacionats amb:  
- La cultura d'empresa i objectius: distints enfocaments.  
- Articles de premsa específics del sector.  
- Descripció i comparació de gràfics i estadística. Compressió dels indicadors econòmics més habituals.  
- Agenda. Documentació per a l'organització de cites, trobades, i reunions. organització de les tasques diàries.   
- Consulta de pàgines web amb continguts econòmics en anglés amb informació rellevant per a l'empresa.  
Orientacions pedagògiques:  
Este mòdul conté la formació necessària per a l'exercici d'activitats relacionades amb les funcions d'atenció al client, informació i assessorament i compliment de processos i protocols de qualitat, tot això en anglés, incloent-hi aspectes com ara:  
- L'ús i aplicació de les diverses tècniques de comunicació per a informar i assessorar el client durant els processos de servici.  
- El desenrotllament i formalització de processos i protocols de qualitat associats a les activitats del servici.  
  
Les activitats professionals associades a estes funcions s'apliquen fonamentalment en els processos propis del nivell de qualificació.  
La formació del mòdul contribuïx a assolir els objectius generals del cicle formatiu i les competències del títol.  
Les línies d'actuació en el procés d'ensenyança-aprenentatge que permeten assolir els objectius del mòdul versaran sobre:  
- La descripció, anàlisi i aplicació dels processos de comunicació i les tècniques d'imatge personal utilitzant l'anglés.  
- Els processos de qualitat en l'empresa, la seua avaluació i la identificació i formalització de documents associats a la prestació de servicis en anglés.  
- La identificació, anàlisi i procediments d'actuació davant de queixes o reclamacions dels clients en anglés.  
  
  
ANNEX V  
Espais mínims  
  
  
  
ANNEX VI  
Titulacions acadèmiques requerides per a la impartició dels mòduls professionals que componen el cicle formatiu en els centres de titularitat privada, o en altres administracions diferents de l'educativa  
  
  
  
  
  
\* \* \* \* \* \*   
ANEXO VI  
Titulaciones académicas requeridas para la impartición de los módulos profesionales que conforman el ciclo formativo en los centros de titularidad privada, o de otras Administraciones distintas de la educativa  
  



Còpia Permalink ELI